钦定古今图书集成/明伦汇编/氏族典/第177卷 > 田𫖳
## 钦定古今图书集成/明伦汇编/氏族典/第177卷 > 田𫖳

按《唐书田𫖳传》，“𫖳字德臣，庐州合肥人。略通书传，沉
果有大志。与杨行密同里，约为兄弟，应州募，屯边，迁
主将。行密据庐州，𫖳谋为多，表𫖳为马步军都虞候，
署行军副使，宁国军节度使，累迁检校太保，同中书
门下平章事。𫖳求池、歙为属州，行密不许，𫖳始内怨
行密。于是大募兵，与安仁义连和，攻昇州，兵败，为乱”
兵所杀，年四十六，传首至淮南。行密泣下，葬以庶人
礼。